Louis C.K.

Louis Szekely, známy aj pod menom Louis C.K., je americký stand-up komik, režisér, scenárista a herec. Je tvorcom, režisérom, scenáristom seriálu Louie, v ktorom hrá hlavnú postavu.

Kariéra
Lucky Louie
V roku 2006 hral C.K. v seriály Lucky Louie, ktorého bol aj tvorcom a scenáristom. Seriál sa natáčal pred živým publikom a bol to prvý seriál toho typu na HBO. Seriál realisticky sledoval rodinný život.

Louie
Od roku 2010 C.K. hrá v seriály Louie. Seriál sám píše, režíruje a hrá v ňom. C.K. hrá rozvedeného otca v strednom veku, ktorý napriek neustálemu nešťastiu a smole v jeho živote ide ďalej a stará sa o svoje dve dcéry. Seriál je zložený zo segmentov, ktoré nemusia mať medzi sebou súvis a sú predelené stand-up vystúpeniami. Zatiaľ bolo odvysielaných 39 častí, resp. 3 série po 13 častí. 4. séria mala premiéru v máji 2014. Za seriál bol trikrát nominovaný na cenu Emmy za vynikajúci herecký výkon.

 Horace and Pete 
Seriál, vytvorený v roku 2016, je spojením drámy a komédie. Spolu so Stevom Buscemi vystupuje C.K. ako spolumajiteľ Írskeho baru v New Yorku.

 I Love You, Daddy 
Celovečerný film čakala premiéra 17. novembra 2017, ktorá bola zo strany distribútora zrušená kvôli obvineniam zo sexuálneho násilia a obťažovania. Herec bol obvinený z nútenia mladých žien sledovať ako pred nimi masturbuje a z vyhrážania sa. Týždeň pred premiérou filmu I Love You, Daddy, v ktorom mal herec a tvorca zosmiešňovať svoje obete banalizovaním ich konania, s ním vypovedal zmluvu aj Lewis Key, hercov vydavateľ. Herec, známy svojim sexuálnym humorom o masturbácii, ktorý neustále striedal s témou rodiny a pracovných známostí sa neskôr k obvineniam priznal a verejne vyhlásil, že s kariérou komika končí. 

Dlhoročné obete, ktoré sa vďaka nepríjemnej skúsenosti so známou osobnosťou vzdali kariéry v zábavnom priemysle sa k incidentom vyjadrili počas mediálnej vlny v jeseni 2017, známej ako Weinsteinov efekt.

"...Mal som dlhú a šťastnú kariéru počas ktorej som rozprával a mohol som povedať, čo som len chcel. Teraz urobím krok nazad a strávim dlhý čas počúvaním..." - úsek z oficiálneho vyjadrenia, Louis C.K., 10. november 2017 

Filmografia
 Filmy 
 Diminished Capacity (2008)
 Welcome Home Roscoe Jenkins (2008)
 Role Models (2008)
 The Invention of Lying (2009)
 Blue Jasmine (2013)
 American Hustle (2013)
 I Love You, Daddy (2017 - zrušené týždeň pred premiérou)

 Seriály a show 
 Home Movies (2002)
 Lucky Louie (2006) - tvorca, scenárista, výkonný producent a herec v hlavnej role
 Parks and Recreation (2009 - 2012)
 Louie (2010 - súčasnosť) - tvorca, producent, režisér, scenárista, editor a herec v hlavnej role
 Saturday Night Live (2012)
 Horace and Pete (2016) - tvorca, výkonný producent, režisér, scenárista a herec v hlavnej role

 Stand-up comedy špeciály 
 Comedy Central Presents (2001)
 One Night Stand (2005)
 Shameless (2007)
 Chewed Up (2008)
 Hilarious (2011)
 Live at the Beacon Theater (2011)
 Oh My God (2013)
 2017 (2017)http://variety.com/2017/tv/news/louis-ck-netflix-new-specials-stand-up-1201993716/
 Sincerely (2020)
 Sorry (2021)

Referencie

Externé odkazy
 Louis C.K. na IMDB
 Louis C.K. na ČSFD

Kategória:Komici USA
Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Filmoví režiséri USA
Kategória:Televízni režiséri USA
Kategória:Televízni scenáristi USA
Kategória:Držitelia ceny Emmy
Kategória:Filmoví herci židovského pôvodu
Kategória:Televízni herci židovského pôvodu
Kategória:Filmoví režiséri židovského pôvodu
Kategória:Televízni režiséri židovského pôvodu
Kategória:Osobnosti USA írskeho pôvodu
Kategória:Osobnosti USA mexického pôvodu
Kategória:Osobnosti USA indiánskeho pôvodu
Kategória:Osobnosti USA španielskeho pôvodu
Kategória:Osobnosti USA židovského pôvodu
Kategória:Osobnosti z Washingtonu D.C.